b'\n_START_ARTICLE_\nGeltonasis drugys\n_START_SECTION_\nPrie\xc5\xbeastis ir diagnoz\xc4\x97\n_START_PARAGRAPH_\nLig\xc4\x85 sukelia geltonosios kar\xc5\xa1tlig\xc4\x97s virusas, ji plinta \xc4\xafg\xc4\x97lus uod\xc5\xb3 patelei. Ji u\xc5\xbekre\xc4\x8dia \xc5\xbemones, kitus primatus, ir kelias uod\xc5\xb3 r\xc5\xab\xc5\xa1is. Miestuose lig\xc4\x85 vis\xc5\xb3 pirmiausia platina Aedes aegypti uod\xc5\xb3 r\xc5\xab\xc5\xa1is. Virusas yra Flavivirus geno RNR virusas. Lig\xc4\x85 gali b\xc5\xabti sunku atskirti nuo kit\xc5\xb3 lig\xc5\xb3, ypa\xc4\x8d ankstyvojoje faz\xc4\x97je. Norint patvirtinti \xc4\xaftartin\xc4\x85 atvej\xc4\xaf reikia atlikti kraujo m\xc4\x97ginio tyrim\xc4\x85 taikant polimeraz\xc4\x97s grandinin\xc4\x99 reakcij\xc4\x85._NEWLINE_Virus\xc4\x85 perne\xc5\xa1a Aedes simpsaloni, A. africanus, A. aegypti r\xc5\xab\xc5\xa1i\xc5\xb3 bei Haemagogus, Sasbethes gen\xc4\x8di\xc5\xb3 uodai.\n_START_SECTION_\nProfilaktika, gydymas ir prognoz\xc4\x97\n_START_PARAGRAPH_\nEgzistuoja saugi ir veiksminga vakcina nuo geltonosios kar\xc5\xa1tlig\xc4\x97s; kai kurios \xc5\xa1alys reikalauja, kad \xc4\xafva\xc5\xbeiuojantys keliautojai b\xc5\xabt\xc5\xb3 pasiskiepij\xc4\x99. Kitas infekcijos prevencijos b\xc5\xabdas\xc2\xa0\xe2\x80\x93 lig\xc4\x85 perne\xc5\xa1an\xc4\x8di\xc5\xb3 uod\xc5\xb3 populiacijos suma\xc5\xbeinimas. Zonose, kuriose geltonoji kar\xc5\xa1tlig\xc4\x97 yra paplitusi, o vakcina yra sunkiai prieinama, svarbu anksti diagnozuoti lig\xc4\x85 ir imunizuoti didel\xc4\xaf gyventoj\xc5\xb3 skai\xc4\x8di\xc5\xb3, siekiant i\xc5\xa1vengti epidemijos. U\xc5\xbesikr\xc4\x97tus gydymas yra simptominis, speciali\xc5\xb3 priemoni\xc5\xb3 kovai su virusu n\xc4\x97ra. Sunkiais ligos atvejais, ma\xc5\xbedaug pus\xc4\x97 u\xc5\xbesikr\xc4\x97tusi\xc5\xb3j\xc5\xb3, kurie nesulaukia gydymo, mir\xc5\xa1ta.\n_START_SECTION_\nEpidemiologija ir istorija\n_START_PARAGRAPH_\nGeltonoji kar\xc5\xa1tlig\xc4\x97 sukelia 200 000 infekcij\xc5\xb3 ir 30 000 mir\xc4\x8di\xc5\xb3 kiekvienais metais, beveik 90\xc2\xa0% i\xc5\xa1 j\xc5\xb3 \xc4\xafvyksta Afrikoje. Beveik milijardas \xc5\xbemoni\xc5\xb3 gyvena pasaulio zonoje, kurioje liga yra paplitusi. Liga paplitusi tropin\xc4\x97se Piet\xc5\xb3 Amerikos zonose ir Afrikoje, bet ne Azijoje. Nuo 1980-\xc5\xb3j\xc5\xb3 geltonosios kar\xc5\xa1tlig\xc4\x97s atvej\xc5\xb3 padaug\xc4\x97jo. \xc4\xaetariama kad tai atsitinka d\xc4\x97l to, kad ma\xc5\xbeiau \xc5\xbemoni\xc5\xb3 turi imunitet\xc4\x85, daugiau \xc5\xbemoni\xc5\xb3 gyvena miestuose, \xc5\xbemon\xc4\x97s da\xc5\xbeniau kraustosi ir d\xc4\x97l bekintan\xc4\x8dio klimato. Liga atsirado Afrikoje, i\xc5\xa1 kur, XVII am\xc5\xbeiuje per prekyb\xc4\x85 vergais, i\xc5\xa1plito \xc4\xaf Piet\xc5\xb3 Amerik\xc4\x85. Nuo XVII am\xc5\xbeiaus kelios didel\xc4\x97s pagrindin\xc4\x97s ligos epidemijos \xc4\xafvyko Amerikoje, Afrikoje ir Europoje. XVIII ir XIX am\xc5\xbeiuose geltonoji kar\xc5\xa1tlig\xc4\x97 buvo laikoma viena pavojingiausi\xc5\xb3 infekcini\xc5\xb3 lig\xc5\xb3. Geltonosios kar\xc5\xa1tlig\xc4\x97s virusas buvo pirmasis \xc5\xbemogaus atrastas virusas.'